वैसे बचपन में हम लोग अक्सर एक खेल खेला करते थे। खेल के दौरान प्लास्टिक के कंघे को सूखे बालों में रगड कर जब कागज के टुकडों के पास ले जाते थे, वे कंघे से चिपक जाते थे। यह एक सामान्य सी बात है। क्योंकि जब हम प्लास्टिक के कंघे को सूखे बालों से रगडते हैं, तो उनमें आवेश आ जाता है, जो कागज के टुकडों को अपनी ओर खींच लेता है। लेकिन मनुष्यों के शरीर में इस तरह का आवेश कब और कैसे आ जाता है, इस पर फिलहाल कोई एक्सपर्ट राय नहीं है। बकौल समीर लाल जी यह "स्टेटिक इलेक्ट्रिसिटी का मसला मालूम पड़ता है और अक्सर जगह विशेष से संबंधित रहता है।"